pythainlp/thaigov-v2-corpus-22032023 huggingface dataset:
วันเสาร์ที่ 30 เมษายน 2565
โฆษกรัฐบาลเผย นายกฯ ฝากประชาชนร่วมมือปฏิบัติตามมาตรการด้านสาธารณสุข เพื่อให้ตัวเลขผู้ติดเชื้อลดลงต่อเนื่อง ย้ำขณะนี้ยังไม่มีการประกาศให้โรคโควิด 19 เป็นโรคประจำถิ่น
โฆษกรัฐบาลเผย นายกฯ ฝากประชาชนร่วมมือปฏิบัติตามมาตรการด้านสาธารณสุข เพื่อให้ตัวเลขผู้ติดเชื้อลดลงต่อเนื่อง ย้ำขณะนี้ยังไม่มีการประกาศให้โรคโควิด 19 เป็นโรคประจำถิ่น จนกว่าจะเข้าหลักเกณฑ์ที่กำหนด  วันนี้  พบมีผู้ติดเชื้อรายใหม่เพิ่มจำนวนรวม 12,888 ราย
วันนี้(30เม.ย.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยืนยันขณะนี้รัฐบาลก็ยังไม่ได้มีการประกาศให้โรคโควิด-19เป็นโรคประจำถิ่น(endemic disease) แม้รัฐบาลและศบค.ได้มีการผ่อนคลายปรับมาตรการต่างๆ แล้วแต่ยังไม่เข้าหลักเกณฑ์และค่าเป้าหมายที่กำหนดเช่นผู้ป่วยรายใหม่ไม่เกิน10,000ราย/วันอัตราป่วยตายน้อยกว่าร้อยละ0.1 ดังนั้นจึงต้องขอความร่วมมือประชาชนทุกภาคส่วนช่วยกันปฏิบัติตามมาตรการด้านสาธารณสุขต่อเนื่องเพื่อเตรียมรองรับในอนาคตเมื่อเข้าหลักเกณฑ์ที่จะประกาศให้โรคโควิด-19เป็นโรคประจำถิ่นต่อไปโดยยืนยันจะไม่กระทบในส่วนการรักษาพยาบาลเพราะระบบการคลังระบบสปสช.ยังคงเข้าดูแลเช่นเดิมตามสิทธิที่ทุกคนมีสิทธิ์การรักษาสิทธิ์ใดสิทธิ์หนึ่งอยู่แล้วทั้งบัตรทองประกันสังคมและบัตรข้าราชการเป็นต้น
โฆษกประจำสำนักนายกรัฐมนตรียังกล่าวเพิ่มเติมว่า ล่าสุดสำนักงานการบินพลเรือนแห่งประเทศไทย(CAAT)ได้ออกประกาศนักบิน(NOTAM)แจ้งสายการบินทั่วโลกถึงมาตรการที่ปรับปรุงในการเดินทางทางอากาศเข้ามายังประเทศไทยแล้วเพื่อสร้างความเข้าใจและให้สายการบินปฏิบัติตามมาตรการได้อย่างถูกต้องซึ่งจะมีผลใช้บังคับตั้งแต่วันที่1พฤษภาคม2565เป็นต้นไปพร้อมเน้นย้ำและขอความร่วมมือสายการบินให้ช่วยตรวจสอบกลั่นกรองเอกสารและเฝ้าระวังอย่างเคร่งครัดตามมาตรการใหม่รวมทั้งให้สายการบินแจ้งข้อมูลผู้โดยสารให้ครบถ้วนถูกต้องเพื่อสามารถเตรียมพร้อมและอำนวยความสะดวกแก่ผู้เดินทางเข้าประเทศตามมาตรการใหม่ได้อย่างเต็มที่และเป็นไปอย่างมีประสิทธิภาพ
สำหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(30เมษายน2565)พบมีผู้ติดเชื้อรายใหม่เพิ่มจำนวนรวม12,888รายจำแนกเป็นผู้ป่วยจากในประเทศ12,784รายและผู้ป่วยมาจากต่างประเทศ104ราย
รวมผู้ป่วยสะสม2,027,514ราย(ตั้งแต่1มกราคม2565)ขณะที่หายป่วยกลับบ้าน17,105รายทำให้หายป่วยสะสม1,902,362ราย(ตั้งแต่1มกราคม2565)โดยมีผู้ป่วยกำลังรักษา151,567รายและเสียชีวิต126ราย ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล1,773ราย.เฉลี่ยจังหวัดละ23รายอัตราครองเตียงร้อยละ23.7
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสม ตั้งแต่วันที่28กุมภาพันธ์2564 - 28เมษายน2565รวม133,141,807โดสใน77จังหวัดจำแนกเป็นจำนวนผู้ได้รับวัคซีนเข็มที่1สะสม 56,232,122รายจำนวนผู้ได้รับวัคซีนเข็มที่2สะสม 51,177,370รายและจำนวนผู้ได้รับวัคซีนเข็มที่3สะสม 25,732,315ราย
---------------
วันจันทร์ที่ 1 สิงหาคม 2565
รัฐมนตรีว่าการกระทรวงยุติธรรม เปิดงาน “ผ้าไทย สายใยยุติธรรม” ชวน อุดหนุนผ้าไทย ฝากครอบครัว เพื่อแสดงความรัก-สามัคคี
รัฐมนตรีว่าการกระทรวงยุติธรรม เปิดงาน “ผ้าไทย สายใยยุติธรรม” ชวน อุดหนุนผ้าไทย ฝากครอบครัว เพื่อแสดงความรัก-สามัคคี จี้ กรมคุมประพฤติ ตั้งศูนย์ฟื้นฟูคนติดยาให้เพียงพอ โชว์ มีโปรแกรมที่ดีคนกลับมาเสพซ้ำน้อยมาก
วันที่ 1 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดกิจกรรม ”ผ้าไทย สายใยยุติธรรม” ภายใต้โครงการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ที่ กระทรวงยุติธรรม โดยมี นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พร้อมด้วยผู้บริหารกระทรวง เข้าร่วม
โดยนายสมศักดิ์ กล่าวว่า ขอเชิญชวนทุกคน ช่วยกันอุดหนุนผ้าไทย เพราะกิจกรรมในวันนี้ ได้มีบูธมาจำหน่ายสินค้าผ้าไทย จากหลายหน่วยงาน ทั้ง กรมพัฒนาชุมชน 4 ร้าน กรมพินิจและคุ้มครองเด็กฯ และกรมราชทัณฑ์ ซึ่งตนขอแนะนำให้ทุกคน ซื้อผ้าไทยไปฝากคนในครอบครัว เพราะนอกจากเป็นการช่วยสนับสนุนผลผลิตจากประชาชนแล้ว ยังเป็นการแสดงความรัก และเพิ่มความสามัคคีในครอบครัวด้วย
นายสมศักดิ์ ยังเปิดเผยอีกว่า ตนได้รับรายงานจากกรมคุมประพฤติ หลังจากที่ประมวลกฎหมายยาเสพติดใหม่บังคับใช้ เมื่อวันที่ 9 ธันวาคม 2564 จนถึงวันนี้ มีผู้กระทำผิดในคดียาเสพติด 97,069 ราย โดยกรมคุมประพฤติ ได้ดำเนินการให้ผู้กระทำผิดในคดียาเสพติด เข้าร่วมกิจกรรมตามสภาพปัญหาและความเหมาะสม อาทิ จัดให้เข้าโครงการแก้ไขปัญหาผู้เสพ ในรูปแบบศูนย์ขวัญแผ่นดิน จำนวน 6,159 ราย ซึ่งในส่วนนี้เราพบว่า มีผู้กลับมาเสพยาน้อยมาก และยังมีการจัดเข้าร่วมโปรแกรมป้องกันการเสพซ้ำ 90,910 ราย และคาดว่าในปีงบประมาณ 2566 ศาลจะสั่งคุมประพฤติผู้กระทำผิดตามประมวลกฎหมายยาเสพติด 80,000 ราย แต่กรมคุมประพฤติได้งบประมาณสำหรับผู้กระทำความผิดเพียง 40,000 ราย แยกออกเป็น การคุมประพฤติและโปรแกรมแก้ไขฟื้นฟู 20,000 ราย ศูนย์พัฒนาพฤตินิสัย 3 แห่ง คือ ลาดหลุมแก้ว ปัตตานี สมุทรปราการ 20,000 ราย
นายสมศักดิ์ กล่าวอีกว่า ขณะนี้กรมคุมประพฤติได้บันทึกข้อตกลงความร่วมมือ (MOU) ในการดูแล แก้ไข และฟื้นฟูพฤติกรรมของผู้กระทำผิดในรูปแบบค่ายปรับเปลี่ยนพฤติกรรมระหว่างกระทรวงกลาโหม กรมการปกครอง กระทรวงมหาดไทย และกรมคุมประพฤติ เพื่อสนับสนุนสถานที่และบุคลากร ในการจัดกิจกรรมค่ายปรับเปลี่ยนพฤติกรรม 53 แห่ง ประกอบด้วย กองบัญชาการกองทัพไทย 6 แห่ง กองทัพบก 9 แห่ง กองทัพเรือ 2 แห่ง กองทัพอากาศ 2 แห่ง และกระทรวงมหาดไทย โดยกรมการปกครอง 34 แห่ง แต่ทั้งนี้ในส่วนของกรมคุมประพฤติเอง ก็ต้องมีการจัดเตรียมสถานที่เป็นของตัวเองด้วย ซึ่งขณะนี้เรามี ศูนย์พัฒนาพฤตินิสัย เพียงแค่ 3 แห่ง จึงอยากให้กรมคุมประพฤติไปทบทวนและวางแผนหาทางจัดตั้งศูนย์เพิ่มเติมให้มากกว่านี้ โดยขณะนี้ทาง ป.ป.ส.เองก็สามารถยึดทรัพย์ยาเสพติดได้จำนวนมาก อยากให้ไปปรึกษากันดูว่า จะนำมาใช้ในส่วนนี้ได้อย่างไรบ้าง
"ผมอยากให้กรมคุมประพฤติ เร่งดำเนินการมากกว่านี้ การคุมประพฤติผู้ติดยาเสพติดของเราถือว่ามีคุณภาพมาก คนกลับไปเสพยาซ้ำน้อยมากๆ เพราะเรารู้ว่าจะต้องใช้วิธีการอย่างไร ดังนั้น ผมจึงอยากให้มีการจัดตั้งศูนย์ต่างๆเพิ่มเติมให้เพียงพอ หากเราทำได้ดี ก็จะเป็นอีกทางหนึ่งในการลดปัญหายาเสพติด รวมทั้งการกระทำผิดซ้ำอีกด้วย" นายสมศักดิ์ กล่าว
วันพฤหัสบดีที่ 25 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 25 พฤศจิกายน 2564 เวลา 17.00 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 25 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 25 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วม 10 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วม 10 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วมสูง 25 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 15 เซนติเมตร (ช่วง กม. ที่ 0+200 - 0+700)
5. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันพฤหัสบดีที่ 10 มีนาคม 2565
โฆษกรัฐบาลเผย ไทยเตรียมพร้อมมาตรการรองรับการเปลี่ยนผ่านการระบาดของโรคโควิด - 19 สู่โรคประจำถิ่น สอดคล้องกับระดับสถานการณ์และมาตรฐานองค์การอนามัยโลก
โฆษกรัฐบาลเผย ไทยเตรียมพร้อมมาตรการรองรับการเปลี่ยนผ่านการระบาดของโรคโควิด - 19 สู่โรคประจำถิ่น สอดคล้องกับระดับสถานการณ์และมาตรฐานองค์การอนามัยโลก ขณะที่ "นายกฯ" เน้นให้ประชาชนดำรงชีวิตได้เป็นปกติใหม่ ภายใต้หลัก Universal Prevention
วันนี้ (10 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงความพร้อมสำหรับมาตรการรองรับการเปลี่ยนผ่านการระบาดของโรคโควิด - 19 สู่โรคประจำถิ่น เป็นไปตามนโยบายและข้อสั่งการของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อให้ประเทศไทยมีความพร้อมสอดคล้องกับระดับสถานการณ์ โดยคำนึงถึงทั้งสุขภาพของคนไทย รวมทั้งการฟื้นฟูเศรษฐกิจของประเทศ  โดยนายกรัฐมนตรีเน้นบริหารจัดการ เตรียมความพร้อมในทุกมิติ ครอบคลุมทั้งการเฝ้าระวังสำหรับผู้เดินทางเข้าประเทศ การบริหารจัดการวัคซีน มาตรการป้องกันและควบคุมโรค คู่ขนานไปการรักษาระบบเศรษฐกิจสร้างรายได้เข้าประเทศ เพี่อให้ประชาชนสามารถประกอบอาชีพและดำรงชีวิตได้เป็นปกติใหม่ภายใต้หลัก Universal Prevention
สำหรับมาตรการเตรียมความพร้อมเข้าสู่โรคประจำถิ่นมีแผนดำเนินการที่ครอบคลุมทุกมิติ โดยอัตราความรุนแรงของโรคจะต้องสามารถควบคุมได้ มีสถานพยาบาลที่สามารถรองรับผู้ป่วยได้อย่างเพียงพอ ประชาชนสามารถเข้าถึงระบบการรักษาได้อย่างรวดเร็ว ประกอบกับจำนวนผู้เสียชีวิตอยู่ภายใต้อัตราส่วนของสากล สอดคล้องกับมาตรฐานองค์การอนามัยโลก ทั้งนี้ ประชาชนยังต้องปฏิบัติตามมาตรฐานป้องกันโรคอย่างเคร่งครัด และการได้รับวัคซีนครบถ้วน รวมทั้งวัคซีนเข็มกระตุ้น เพี่อช่วยลดอัตราความรุนแรงของโรคได้
ขณะที่จำนวนผู้ติดเชื้อโควิด - 19 รายใหม่วันนี้ รวม 22,984 ราย จำแนกเป็นผู้ป่วยจากในประเทศ 22,937 ราย ผู้ป่วยมาจากต่างประเทศ 47 ราย ผู้ป่วยสะสม 888,422 ราย (ตั้งแต่ 1 มกราคม 2565) หายป่วยกลับบ้าน 24,161 ราย หายป่วยสะสม 699,517 ราย (ตั้งแต่ 1 มกราคม 2565) ผู้ป่วยกำลังรักษา 220,334 ราย เสียชีวิต 74 ราย ล่าสุดการให้บริการวัคซีน โควิด-19 สะสมอยู่ที่ 125,426,748 โดส เข็มที่ 1 ฉีดสะสม 54,123,565 โดส เข็มที่ 2 ฉีดสะสม 49,906,689 โดส เข็มที่ 3 ฉีดสะสม 19,586,216 โดส เข็มที่ 4 ฉีดสะสม 1,810,278 โดส
…………………
วันพุธที่ 18 สิงหาคม 2564
ปลัด วธ. เป็นประธานการประชุมติดตามผลการดำเนินงานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงวัฒนธรรม
การประชุมติดตามผลการดำเนินงานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงวัฒนธรรม ผ่านระบบประชุมทางไกล (Zoom)
วันที่ ๑๘ สิงหาคม ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมติดตามผลการดำเนินงานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงวัฒนธรรม ผ่านระบบประชุมทางไกล (Zoom) โดยมีนางยุถิกา อิศรางกูร ณ อยุธยา นายชัยพล สุขเอี่ยม ผู้ตรวจราชการกระทรวงวัฒนธรรม และผู้เกี่ยวข้องเข้าร่วมประชุม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 27 มีนาคม 2565
สำนักงานปลัดกระทรวงมหาดไทย ชี้แจงประเด็นการติดตั้งป้ายประชาสัมพันธ์ LED ขนาดใหญ่ ณ ศาลากลางจังหวัดอ่างทอง
สำนักงานปลัดกระทรวงมหาดไทย ชี้แจงประเด็นการติดตั้งป้ายประชาสัมพันธ์ LED ขนาดใหญ่ ณ ศาลากลางจังหวัดอ่างทอง พร้อมกำชับหน่วยงานที่เกี่ยวข้องติดตาม ตรวจสอบการดำเนินการให้เป็นไปด้วยความโปร่งใส ถูกต้อง เหมาะสม เกิดประโยชน์สูงสุดต่อพี่น้องประชาชน
เมื่อวันที่ 26 มี.ค. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่ได้มีการนำเสนอข่าวสารของสื่อมวลชนในเรื่องการติดตั้งป้ายประชาสัมพันธ์ LED ขนาดใหญ่ ซึ่งได้ติดตั้งไว้ประจำจังหวัดอ่างทอง ณ ศาลากลางจังหวัดอ่างทอง โดยตั้งประเด็นเกี่ยวกับการมีสายไฟฟ้าบดบังสายตาประชาชน และป้ายประชาสัมพันธ์ LED ขนาดใหญ่ ติดตั้งเสร็จสิ้นนานแล้ว แต่ยังไม่ได้เปิดการใช้งาน
นายสุทธิพงษ์ จุลเจริญ ปลัดกระทรวงมหาดไทย กล่าวว่า การติดตั้งป้ายประชาสัมพันธ์ดังกล่าว อยู่ภายใต้โครงการสร้างการรับรู้สู่ประชาชนด้วยป้ายประชาสัมพันธ์อัจฉริยะของสำนักงานปลัดกระทรวงมหาดไทย มีสัญญาว่าจ้างกิจการร่วมค้า DCORP-DLI เมื่อวันที่ 7 สิงหาคม 2563 ระยะเวลาดำเนินการจะแล้วเสร็จตามสัญญาในวันที่ 7 สิงหาคม 2566 โดยจะติดตั้งป้ายประชาสัมพันธ์ด้วยจอ LED ณ ศาลากลางจังหวัด 76 จังหวัด ซึ่งมีวัตถุประสงค์เพื่อสร้างช่องทางการสื่อสารประชาสัมพันธ์จากส่วนกลางของทุกกระทรวง เชื่อมโยงการประชาสัมพันธ์ไปในส่วนภูมิภาค ได้ทั้ง 76 จังหวัด ภายใต้บันทึกข้อตกลงความร่วมมือการบูรณาการสร้างการรับรู้สู่ชุมชนที่ได้ลงนามร่วมกันจากทุกกระทรวง
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า สำหรับในกรณีข้อสังเกตเรื่องการบดบังสายตาประชาชนตามแนวสายไฟฟ้าของการไฟฟ้าส่วนภูมิภาค และสายสื่อสารต่าง ๆ นั้น ในขณะนี้ การไฟฟ้าส่วนภูมิภาคจังหวัดอ่างทอง ได้อยู่ระหว่างดำเนินโครงการ “งานจ้างเหมาก่อสร้างเคเบิลใต้ดิน 1 จังหวัด 1 ถนน เพื่อเฉลิมพระเกียรติ” โดย การไฟฟ้าส่วนภูมิภาค (PEA) มีสัญญาว่าจ้าง บริษัท ฟิวเจอร์ อิเล็คทริคอล คอนโทรล จำกัด (FEC) เมื่อวันที่ 9 กรกฎาคม 2564 ระยะเวลาดำเนินการแล้วเสร็จภายในวันที่ 26 กันยายน 2565 ซึ่งเมื่อการดำเนินการของการไฟฟ้าส่วนภูมิภาคจังหวัดอ่างทองแล้วเสร็จ ก็จะไม่มีการบดบังสายตาประชาชนในการมองเห็นป้ายประชาสัมพันธ์ดังกล่าว และสำหรับในด้านการติดตั้งป้ายประชาสัมพันธ์ของจังหวัดอ่างทองนั้น จังหวัดอ่างทอง เป็น 1 ใน 8 จังหวัดแรกที่ผู้รับจ้างได้ส่งมอบป้ายประชาสัมพันธ์ โดยอยู่ระหว่างคณะกรรมการตรวจรับพัสดุของสำนักงานปลัดกระทรวงมหาดไทยจะลงพื้นที่เพื่อพิจารณาตรวจรับพัสดุ ซึ่งขณะนี้ยังไม่ได้มีการตรวจรับพัสดุจึงยังไม่สามารถเปิดการใช้งานได้จนกว่าจะได้ตรวจรับพัสดุเสร็จสิ้น โดยได้กำชับหน่วยงานที่เกี่ยวข้องได้ติดตาม ตรวจสอบการดำเนินการดังกล่าวให้เป็นไปด้วยความโปร่งใส ถูกต้อง เหมาะสม เกิดประโยชน์สูงสุดต่อพี่น้องประชาชนต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สำนักงานปลัดกระทรวงมหาดไทยให้ความสำคัญในการรับฟังความคิดเห็นของพี่น้องประชาชนและภาคีเครือข่ายในสังคม เพื่อร่วมกันขับเคลื่อนการพัฒนาประเทศและระบบการบริหารจัดการภาครัฐให้เป็นไปด้วยความโปร่งใส ตรวจสอบได้ ยึดหลักธรรมาภิบาล (Good Governance) ในการบริหารงาน เพื่อผลประโยชน์ของประเทศชาติและประชาชน ทั้งนี้ พี่น้องประชาชนสามารถร่วมแสดงความคิดเห็นหรือให้ข้อเสนอแนะในการขับเคลื่อนการทำงานของสำนักงานปลัดกระทรวงมหาดไทย จังหวัด ร่วมถึงส่วนราชการ หน่วยงานรัฐวิสาหกิจในสังกัดกระทรวงมหาดไทยได้ผ่านช่องทางสายด่วนศูนย์ดำรงธรรม โทร. 1567 โทรฟรีตลอด 24 ชั่วโมง
วันจันทร์ที่ 18 ตุลาคม 2564
ประชาชนซื้อ ATK ได้แล้วจากร้านยาองค์การเภสัชกรรม
วันจันทร์ที่ 18 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้เป็นวันแรก (18 ต.ค.64) ที่ประชาชนสามารถหาซื้อชุดตรวจโควิด-19 แบบเร็ว Antigen Test Kit หรือ ATK สำหรับประชาชนได้ในราคาชุดละ 40 บาท ซึ่งเบื้องต้นจำหน่ายผ่านร้านขายยาขององค์การเภสัชกรรม 8 สาขาทั่ว กทม. รวม 2 ล้านชุด ได้แก่ สำนักงานใหญ่ราชเทวี ตรงข้าม รพ.รามาธิบดี สาขายศเส ข้าง รพ.หัวเฉียว สาขาจรัญสนิทวงศ์ สาขาเทเวศร์ เยื้องธนาคารแห่งประเทศไทย สาขารังสิต ใกล้ตลาดสี่มุมเมือง สาขากระทรวงสาธารณสุข ตึกกรมการแพทย์ สาขาเวชศาสตร์เขตร้อน และสาขาศูนย์ราชการเฉลิมพระเกียรติ 80 พรรษา เพื่อให้คนไทยเข้าถึงการตรวจคัดกรองเชื้อโควิด-19 ที่มีคุณภาพมาตรฐานในราคาที่เหมาะสมได้อย่างทั่วถึง สอบถามเพิ่มเติมได้ที่ call center 1648
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 มิถุนายน 2564
PM hands down policy for setup of ministerial-level anti-fake news centers
PM hands down policy for setup of ministerial-level anti-fake news centers
June 20, 2021, Government Spokesperson Anucha Burapachaisri disclosed that following Prime Minister and Defense Minister Gen. Prayut Chan-o-cha’s order for an establishment of ministerial-level anti-fake news centers to counter distorted information and provide prompt explanation of the facts to the public, several ministries have already set up their own anti-fake news center, i.e., Ministry of Higher Education, Science, Research and Innovation, Ministry of Industry, Ministry of Defense, Ministry of Tourism and Sports, and Ministry of Natural Resources and Environment. As for some ministries, i.e., Ministry of Public Health, Ministry of Finance, Ministry of Foreign Affairs, Ministry of Transport, Ministry of Energy, Ministry of Labor, and Ministry of Education, although the center has yet to be set up, there is already a mission under respective ministry to follow up, scrutinize, and clarify about distorted information and fake news, as well as to liaise with the National Anti-Fake News Center. In addition, the Government’s Department of Public Relations offers explanation on fake news on a regular basis via its website and Facebook “ข่าวจริงประเทศไทย”.
The Government Spokesperson added that the Prime Minister expressed concern over spread of fake news via various channels, especially during the COVID-19 situation which have caused public confusion and misunderstanding. Other than promptly clarifying these misunderstandings, the ministries are also ordered to take strict legal action against fake new spreaders directly without having to refer the cases to Ministry of Digital Economy and Society.
วันอังคารที่ 16 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 16 พฤศจิกายน 2564 เวลา 17.00 น. สัญจรผ่านได้ 16 สายทาง ไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 23 สายทาง สัญจรผ่านได้ 16 สายทาง และไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 16 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 23 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 7 สายทาง แบ่งเป็น น้ำท่วมสูง 6 สายทาง (6 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
7. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วมสูง 45 เซนติเมตร (ช่วง กม. ที่ 0+100 - 0+800)
ทั้งนี้ ทช. ได้เร่งเข้าดำเนินการฟื้นฟูซ่อมแซมสายทางที่ได้รับผลกระทบจากอุทกภัยอย่างต่อเนื่อง พร้อมทั้งติดตั้งป้ายเตือน ป้ายแนะนำเส้นทางเลี่ยงเพื่อให้ประชาชนใช้ความระมัดระวังในการสัญจร พร้อมจัดเจ้าหน้าที่เฝ้าระวังสถานการณ์ และเตรียมพร้อมเข้าซ่อมแซมฟื้นฟูสายทางอย่างเร่งด่วน ให้ประชาชนกลับมาสัญจรได้ตามปกติอย่างสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันอังคารที่ 5 กรกฎาคม 2565
ครม.ผ่านร่าง พ.ร.บ.การจัดทำประมวลกฎหมาย เพื่อรวบรวมกฎหมายเกี่ยวเนื่องกันให้เป็นระบบประชาชนเข้าถึงโดยสะดวกปฏิบัติตามได้ถูกต้อง
ครม.ผ่านร่าง พ.ร.บ.การจัดทำประมวลกฎหมาย เพื่อรวบรวมกฎหมายเกี่ยวเนื่องกันให้เป็นระบบประชาชนเข้าถึงโดยสะดวกปฏิบัติตามได้ถูกต้อง
น.ส.ไตรศุลี ไตรสรณกุล รองโฆษกประจำสำนักนายกรัฐนตรี กล่าวว่า ที่ประชุมคณะรัฐมนรี (ครม.) วันที่ 5 ก.ค. 2565 ได้เห็นชอบร่างพระราชบัญญัติ(พ.ร.บ.) การจัดทำประมวลกฎหมายและกฎเพื่อให้ประชาชนเข้าถึงโดยสะดวก พ.ศ.....โดยมีสาระสำคัญ เป็นการกำหนดหลักเกณฑ์และวิธีการจัดทำประมวลกฎหมายและกฎ มีวัตถุประสงค์เพื่อรวบรวมกฎหมายและกฎในเรื่องเดียวกัน เกี่ยวข้อง หรือเกี่ยวเนื่องกันเข้าไว้ด้วยกัน จัดทำหมวดหมู่บทบัญญัติให้เชื่อมโยงกันอย่างเป็นระบบและเป็นเหตุเป็นผล โดยไม่มีการแก้ไขหลักการ เนื้อความ หรือสาระสำคัญเดิม และใช้บังคับแทนกฎหมายและกฎที่นำมารวบรวมนั้น
ทั้งนี้ เพื่อให้ประชาชนเข้าถึงตัวบทกฎหมายต่างๆ ได้โดยสะดวกและสามารถเข้าใจกฎหมายได้ง่ายเพื่อปฏิบัติตามกฎหมายได้อย่างถูกต้อง
โดยกำหนดให้มีคณะกรรมการเพื่อปฏิบัติหน้าที่ตามกฎหมายรวม 3 คณะ 1)คณะกรรมการนโยบายการจัดทำประมวลกฎหมายและกฎ ซึ่งมีอำนาจหน้าที่ทำแผนงานหรือโครงการเกี่ยวกับการรวบรวมกฎหมายและการจัดทำประมวลกฎหมายและกฎ รวมทั้งกำหนดหลักเกณฑ์ วิธีการและขอบเขตของเนื้อหาในการรวมรวม ตลอดจนพิจารณาเห็นชอบร่างประมวลกฎหมายและกฎที่ดำเนินการแล้วเสร็จเพื่อนำเสนอต่อ ครม.
2) คณะกรรมการรวบรวมกฎหมายคณะหนึ่งหรือหลายคณะ ซึ่งคณะกรรมการนโยบายฯ แต่งตั้ง มีอำนาจและหน้าที่ในการตรวจสอบ ศึกษาและวิเคราะห์กฎหมายหรือกฎที่เป็นเรื่องเดียวกัน เกี่ยวข้อง หรือเกี่ยวเนื่องกันเพื่อดำเนินการรวบรวมไว้ในแหล่งเดียวกัน
3) คณะกรรมการจัดทำประมวลกฎหมายและกฎคณะหนึ่งหรือหลายคณะ ซึ่งคณะกรรมการนโยบายฯ แต่งตั้ง มีอำนาจและหน้าที่ในการกำหนดขอบเขตเนื้อหาของประมวลกฎหมายและกฎเสนอต่อคณะกรรมการนโยบายฯ เพื่อพิจารณาเห็นชอบ และจัดทำประมวลกฎหมายและกฎตามขอบเขตเนื้อหาที่คณะกรรมการเห็นชอบ
สำหรับขั้นตอนดำเนินการ เมื่อคณะกรรมการนโยบายเห็นชอบกับร่างประมวลกฎหมายและกฎดังกล่าวให้เสนอร่างพระราชกฤฎีกาให้ใช้ประมวลกฎหมายและกฎต่อ ครม. เพื่อให้ความเห็นชอบ แล้วจึงเสนอต่อสภาผู้แทนราษฎร เพื่อให้ความเห็นชอบกับร่างพระราชกฤษฎีกาให้ใช้ประมวลกฎหมายและกฎต่อไป และเมื่อประกาศในราชกิจจานุเบกษาแล้ว ให้ใช้บังคับได้ โดยมีผลเป็นการยกเลิกบทบัญญัติของกฎหมายและกฎที่นำมารวบรวมในประมวลกฎหมายและกฎนั้น
วันศุกร์ที่ 28 มกราคม 2565
โทษหนัก! ร่างกฎหมาย “ป้องกันฟ้องปิดปาก” คุ้มครองผู้เปิดโปงคดีทุจริตและประพฤติมิชอบ
.....
ครม. (24 ม.ค.65) อนุมัติหลักการร่าง พ.ร.บ.มาตรการป้องกันการฟ้องคดีปิดปากในความผิดฐานทุจริตต่อหน้าที่และประพฤติมิชอบ พ.ศ. ... เพื่อคุ้มครองประชาชนที่มีส่วนร่วมในการต่อต้านหรือเปิดโปงเกี่ยวกับการทุจริตและประพฤติมิชอบ โดยให้ผู้ที่ถูกฟ้องเนื่องจากแสดงความคิดเห็น ให้ถ้อยคำ แจ้งเบาะแสข้อมูล ทำคำร้องหรือคำกล่าวหา การกระทำที่เป็นความผิดฐานทุจริตต่อหน้าที่และประพฤติชอบ (คดีปิดปาก) มีสิทธิเรียกค่าเสียหายจากผู้ฟ้องคดีได้
.
หากผู้ฟ้องคดีปิดปากเป็นพนักงานของรัฐ ให้ถือว่าเป็นความผิดทางวินัยเป็นเหตุแห่งการถอดถอนออกจากตำแหน่ง และหากมีการนำความเท็จยื่นฟ้องต่อศาลเป็นคดีอาญา เพื่อต่อรองหรือข่มขู่ ให้ถือว่าเป็นความผิดฐานขัดขวางกระบวนการยุติธรรม มีโทษจำคุกไม่เกิน 10 ปี หรือปรับไม่เกิน 200,000 บาท หรือทั้งจำทั้งปรับ หากผู้กระทำเป็นพนักงานของรัฐ มีโทษเป็น 2 เท่าของที่กำหนด
.
อ่านเพิ่มเติม คลิก >>https://www.thaigov.go.th/news/contents/details/50834
#ไทยคู่ฟ้า#ร่วมต้านโควิด19
-------------------
วันอังคารที่ 12 กรกฎาคม 2565
​ครม.อนุมัติหลักการ กำหนดจำนวนคนต่างด้าวที่จะมีถิ่นที่อยู่ในราชอาณาจักรเป็นรายปีประจำปี 2565 ประเทศละไม่เกิน 100 คนต่อปี และไม่เกิน 50 คนต่อปีสำหรับคนไร้สัญชาติ หวังดึงดูดการลงทุน
​ครม.อนุมัติหลักการ กำหนดจำนวนคนต่างด้าวที่จะมีถิ่นที่อยู่ในราชอาณาจักรเป็นรายปีประจำปี 2565 ประเทศละไม่เกิน 100 คนต่อปี และไม่เกิน 50 คนต่อปีสำหรับคนไร้สัญชาติ หวังดึงดูดการลงทุน
วันที่ 12 กรกฎาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติในหลักการร่างประกาศสำนักนายกรัฐมนตรีและกระทรวงมหาดไทย เรื่อง การกำหนดจำนวนคนต่างด้าวซึ่งจะมีถิ่นที่อยู่ในราชอาณาจักร ประจำปี พ.ศ. .... ตามที่คณะกรรมการพิจารณาคนเข้าเมืองได้ให้ความเห็นชอบแล้ว ซึ่งจะเป็นการกำหนดจำนวนคนต่างด้าวที่มีสัญชาติของแต่ละประเทศที่จะมีถิ่นที่อยู่ในราชอาณาจักรเป็นรายปีประจำปี 2565 ประเทศละไม่เกิน 100 คนต่อปี และไม่เกิน 50 คนต่อปีสำหรับคนไร้สัญชาติ
ทั้งนี้เพื่อให้คนต่างด้าวที่เดินทางเข้ามาในประเทศไทยสามารถยื่นคำขอมีถิ่นที่อยู่ในประเทศไทยต่อไป เป็นการส่งเสริมให้คนต่างด้าวเข้ามาลงทุนและทำงานในประเทศไทย เป็นการดึงดูดการลงทุนเข้าสู่ประเทศและสร้างความเชื่อมั่นให้กับชาวต่างชาติที่ต้องการเข้ามาลงทุน รวมทั้งเพื่อเป็นการส่งเสริมให้ครอบครัวมีความมั่นคงและอบอุ่น ซึ่งการให้ถิ่นที่อยู่ในราชอาณาจักรแก่คนต่างด้าวเป็นปัจจัยหนึ่งที่จะสร้างความเชื่อมั่นให้กับชาวต่างชาติที่ต้องการเข้ามาอยู่ในประเทศไทยได้อย่างปลอดภัยและสะดวกสบาย
น.ส.ไตรศุลีกล่าวว่า ปัจจุบันการเข้ามาอยู่ในประเทศไทยของชาวต่างชาตินับได้ว่ามีความสำคัญต่อสังคมไทย โดยมีเหตุผลที่ต้องการเข้ามามีถิ่นที่อยู่ถาวรในประเทศไทยหลายประการ เช่น เข้ามาเพื่อทำงาน เพื่อการลงทุน เพื่ออยู่กับครอบครัว คู่สมรส หรือบุตรที่อยู่ในประเทศไทย การสนับสนุนให้ชาวต่างชาติที่มีความรู้ความสามารถเข้ามาดำเนินธุรกิจหรือลงทุนในประเทศไทยเป็นการสร้างความมั่นคงทางเศรษฐกิจให้กับประเทศไทย ทำให้เกิดการสร้างงาน สร้างรายได้ เนื่องจากเศรษฐกิจไทยยังต้องการการลงทุนจากต่างประเทศ
วันพฤหัสบดีที่ 2 กันยายน 2564
โครงการดังกล่าวมีแนวทางควบคุมและกำหนดตัวชี้วัดผลการวิจัยอย่างไร
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม โครงการดังกล่าวมีแนวทางควบคุมและกำหนดตัวชี้วัดผลการวิจัยอย่างไร
ตอบ วช. มีแนวทาง ดังนี้
1. มีการพิจารณาวัตถุประสงค์ ผลผลิต ผลลัพธ์และตัวชี้วัดของโครงการตั้งแต่ก่อนการอนุมัติ
2. มีกระบวนการติดตามและประเมินความก้าวหน้าเป็นระยะ
3. มีคณะกรรมการดำเนินงานสนับสนุนการวิจัยและนวัตกรรมทำหน้าที่ติดตามให้ข้อเสนอแนะ
4. ตัวอย่างผลงานวิจัยที่มีการนำไปใช้ประโยชน์จริง
4.1 ระบบติดตามและประเมินผู้ที่มีความเสี่ยง COVID-19 เริ่มใช้งานที่สถาบันบำราศนราดูร สำนักงานป้องกันควบคุมโรคเขตเมืองและเขตต่าง ๆ
4.2 แบบจำลองทางคณิตศาสตร์เพื่อใช้ในการประเมินแผนมาตรการต่าง ๆ
4.3 ชุดน้ำยาสกัดสารพันธุกรรม RNA เพื่อตรวจคัดกรองผู้ป่วยด้วยเทคนิค RT-PCR ปัจจุบันมีการส่งมอบเพื่อทดสอบการใช้งานแล้วที่คณะเวชศาสตร์เขตร้อน มหาวิทยาลัยมหิดล
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
วันศุกร์ที่ 18 มิถุนายน 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 11 – 17 มิถุนายน 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 11 – 17 มิถุนายน 2564 พบการกระทำผิด จำนวน 537 คดี คิดเป็นเงินค่าปรับ 8.49 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 11 – 17 มิถุนายน 2564) พบว่ามีการกระทำผิด จำนวน 537 คดี คิดเป็นเงินค่าปรับ 8.49 ล้านบาท โดยแยกเป็น สุรา จำนวน 308 คดี ค่าปรับ 2.47 ล้านบาท ยาสูบ จำนวน 157 คดี ค่าปรับ 3.80 ล้านบาท ไพ่ จำนวน 12 คดี ค่าปรับ 0.18 ล้านบาท น้ำมันและผลิตภัณฑ์น้ำมัน จำนวน 21 คดี ค่าปรับ 0.45 ล้านบาท น้ำหอม จำนวน 2 คดี ค่าปรับ 0.03 ล้านบาท รถจักรยานยนต์ จำนวน 29 คดี ค่าปรับ 1.01 ล้านบาท และสินค้าอื่น ๆ จำนวน 8 คดี ค่าปรับ 0.55 ล้านบาท โดยมีของกลางแยกเป็นน้ำสุรา จำนวน 1,371.365 ลิตร ยาสูบ จำนวน 5,741 ซอง ไพ่ จำนวน 799 สำรับ น้ำมันและผลิตภัณฑ์น้ำมัน จำนวน 15,155.000 ลิตร น้ำหอม จำนวน 1,020 ขวด รถจักรยานยนต์ จำนวน 36 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 17 มิถุนายน 2564 พบว่ามีการกระทำผิด จำนวน 19,477 คดี คิดเป็นเงินค่าปรับ 449.31 ล้านบาท โดยแยกเป็น สุรา จำนวน 11,140 คดี ค่าปรับ 98.36 ล้านบาท ยาสูบ จำนวน 5,462 คดี ค่าปรับ 224.33 ล้านบาท ไพ่ จำนวน 422 คดี ค่าปรับ 6.64 ล้านบาท น้ำมันและผลิตภัณฑ์น้ำมัน จำนวน 927 คดี ค่าปรับ 53.79 ล้านบาท น้ำหอม จำนวน 85 คดี ค่าปรับ 3.24 ล้านบาท รถจักรยานยนต์ จำนวน 998 คดี ค่าปรับ จำนวน 27.45 ล้านบาท และสินค้าอื่น ๆ จำนวน 443 คดี ค่าปรับ 35.50 ล้านบาท โดยมีของกลางแยกเป็นน้ำสุรา จำนวน 1,621,449.124 ลิตร ยาสูบ จำนวน 651,940 ซอง ไพ่ จำนวน 34,105 สำรับ น้ำมันและผลิตภัณฑ์น้ำมัน จำนวน 1,540,206.000 ลิตร น้ำหอม จำนวน 121,524 ขวด รถจักรยานยนต์ จำนวน 1,762 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันพฤหัสบดีที่ 28 ตุลาคม 2564
องค์การขนส่งมวลชนกรุงเทพ ติดสติกเกอร์ BMTA PASS บนรถตู้โดยสารที่มีความปลอดภัย
ขสมก. ได้จัดทำสติกเกอร์ “BMTA PASS” สำหรับนำไปติดบริเวณกระจกด้านหน้า และประตูรถตู้โดยสารที่มีอายุการใช้งานไม่เกิน 10 ปี เพื่ออำนวยความสะดวกให้กับประชาชน ในการสังเกตรถตู้โดยสารที่มีความปลอดภัย ก่อนตัดสินใจใช้บริการ
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่ กรมการขนส่งทางบก ได้กำหนดอายุการใช้งานรถตู้โดยสารประจำทาง จะต้องมีอายุการใช้งานไม่เกิน 10 ปี นับแต่วันจดทะเบียนครั้งแรก ซึ่งจากการตรวจสอบพบว่า มีการลักลอบนำรถตู้โดยสารที่มีอายุการใช้งานเกิน 10 ปี มาวิ่งให้บริการ ส่งผลให้ประชาชนไม่ได้รับความปลอดภัย เนื่องจากรถตู้โดยสารที่มีอายุการใช้งานเกิน 10 ปี จะมีสภาพทรุดโทรม อุปกรณ์ส่วนควบต่าง ๆ ไม่สามารถทำงานได้อย่างเต็มประสิทธิภาพ ทำให้มีความเสี่ยงค่อนข้างสูงในการเกิดอุบัติเหตุ อีกทั้งบริษัทประกันภัยจะไม่รับจัดทำประกันภัยให้กับรถตู้โดยสารดังกล่าว ส่งผลให้ประชาชนไม่ได้รับความคุ้มครองเมื่อรถเกิดอุบัติเหตุ
ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ทุกหน่วยงานในสังกัด มุ่งเน้นการพัฒนาระบบคมนาคมขนส่ง เตรียมความพร้อมในการเปิดประเทศรับนักท่องเที่ยวต่างชาติ เพื่อสร้างความปลอดภัยและความมั่นใจในการเดินทาง ขสมก. ในฐานะหน่วยงานที่กำกับดูแลรถตู้โดยสารประจำทางที่วิ่งให้บริการในเขตกรุงเทพฯ และปริมณฑล จึงได้จัดทำสติกเกอร์ “BMTA PASS” สำหรับนำไปติดบริเวณกระจกด้านหน้า และประตูรถตู้โดยสารที่มีอายุการใช้งานไม่เกิน 10 ปี เพื่ออำนวยความสะดวกให้กับประชาชน ในการสังเกตรถตู้โดยสารที่มีความปลอดภัย ก่อนตัดสินใจใช้บริการ ทั้งนี้ ขสมก. ขอความร่วมมือประชาชนใช้บริการรถตู้โดยสารที่ได้รับการติดสติกเกอร์ “BMTA PASS” เนื่องจากรถตู้โดยสารดังกล่าวได้รับการตรวจสอบจาก ขสมก. แล้วว่า มีอายุการใช้งานไม่เกิน 10 ปี มีสภาพมั่นคงแข็งแรง และมีมาตรฐานความปลอดภัยเป็นไปตามที่กรมการขนส่งทางบกกำหนด
วันพฤหัสบดีที่ 25 สิงหาคม 2565
ทหารฟิตเท่ ตอน “เพชฌฆาตคลายเครียด”
...
คนมีโรคเรื้อรังอย่าประมาท “ความเครียด”
เพราะอาจเสี่ยงเสียชีวิตได้
เปิดคลิปตัวช่วย “เพชฌฆาตคลายเครียด”
แถม “8 ท่าคลายกล้ามเนื้อ” ผ่อนคลายดีจัง!!!
จัดทำโดย : สนพ.สสน.สป ร่วมกับ สสส.
วันจันทร์ที่ 1 พฤศจิกายน 2564
โฆษกรัฐบาลยอมรับราคาผักบางชนิดปรับตัวสูง เชื่อเป็นสถานการณ์ระยะสั้น ประสานก.พาณิชย์ เร่งแก้ปัญหาที่ต้นเหตุ  พร้อมดูแลผู้บริโภค เกษตรผู้ปลูกผักและผู้ประกอบการทั้งระบบ
โฆษกรัฐบาลยอมรับราคาผักบางชนิดปรับตัวสูง เชื่อเป็นสถานการณ์ระยะสั้น ประสานก.พาณิชย์ เร่งแก้ปัญหาที่ต้นเหตุ พร้อมดูแลผู้บริโภค เกษตรผู้ปลูกผักและผู้ประกอบการทั้งระบบ
วันที่ 1 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตนรับทราบถึงกรณีพืชผักบางชนิดมีการปรับราคาสูงขึ้น เช่น ผักชี คะน้า ผักบุ้งจีน มะเขือเจ้าพระยา ที่ราคาสูงขึ้น ขณะเดียวกันผักบางชนิดที่ราคายังทรงตัวเพราะมีผลผลิตรุ่นใหม่ออกมา เช่น ผัดกาดขาวปลี และต้นหอม เป็นต้น อย่างไรก็ตาม เชี่อว่ามาจากปัจจัยระยะสั้นเนื่องจากที่ผ่านมา พื้นที่ทำการเกษตรหลายแห่งประสบปัญหาน้ำท่วม ประกอบกับราคาน้ำมันที่ขยับสูงขึ้น ทำให้ภาระค่าขนส่งเพิ่มขึ้นด้วย อย่างไรก็ตาม ขณะนี้ สถานการณ์น้ำท่วมในหลายพื้นที่ กลับมาเกือบปกติ และหลายหน่วยงานเร่งเข้าไปช่วยเหลือ เยียวยา เพื่อให้เกษตกรสามารถกลับทำการเพาะปลูกได้อีกครั้ง รวมทั้งกระทรวงพลังงาน ได้มีการตรึงราคาน้ำมันดีเซลถึงสิ้นเดือนตุลาคม เพื่อช่วยลดต้นทุนผู้ประกอบการภาคขนส่งด้วย
นายธนกร กล่าวว่า ทั้งนี้ กระทรวงพาณิชย์ ชี้แจงว่า ผักที่มีราคาปรับสูงขึ้นจะเป็นกลุ่มพวกผักชีเป็นหลัก ซึ่งเป็นผักที่มีความอ่อนไหวต่อน้ำและสภาพอากาศสูง ทำให้ได้รับผลกระทบมาก แต่เป็นผักตบแต่งไม่ใช่ผักหลักในการบริโภค เบื้องต้นกรมการค้าภายใน ได้จัดรถโมบายจากตลาดกลาง เพื่อนำไปจำหน่ายผักในพื้นที่กรุงเทพฯ และปริมณฑล สำหรับประชาชนและผู้ประกอบการร้านอาหาร ซื้อผักได้ในราคาที่เหมาะสม ทั้งนี้ทางกระทรวงพาณิชย์ จะลงไปติดตามแก้ไขปัญหาสาเหตุที่ต้นตอ ให้หาแนวทางช่วยบรรเทาความเดือดร้อนผู้บริโภค เกษตรกร รวมถึงร้านค้า ร้านอาหารจำหน่ายอาหารสำเร็จ ให้สามารถจัดซื้อผักได้ในราคาที่เหมาะสม เชื่อว่า อีกไม่นาน เมื่อสถานกรณ์คลี่คลาย ราคาผักจะกลับเข้าสู่ความสมดุลตามกลไกตลาดอีกครั้ง
--------------------------------
วันอาทิตย์ที่ 18 กรกฎาคม 2564
โฆษก กสร. แจง รมว.สุชาติ ห่วงใยลูกจ้างโรงงานปราจีนบุรี หลังหยุดกิจการชั่วคราวและโดนเทค่าจ้าง สั่งการเร่งหาข้อยุติ
รมว.สุชาติ ห่วงใยลูกจ้างบริษัท ฟ้าขวัญทิพย์ จำกัด จ.ปราจีนบุรี หลังลูกจ้างรวมตัวกันติดป้ายแสดงความไม่พอใจที่นายจ้างไม่จ่ายเงินเดือนตามที่ตกลง สั่งการกสร.ดำเนินการช่วยเหลือลูกจ้าง พร้อมตรวจสอบและหาข้อยุติจากกรณีบริษัทฯ ขอหยุดกิจการชั่วคราวตามมาตรา 75
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวชี้แจง ถึงเหตุการณ์เมื่อวันที่ 17 กรกฎาคม 2564 จากกรณีที่ลูกจ้างบริษัท ฟ้าขวัญทิพย์ จำกัด จังหวัดปราจีนบุรี ประกอบกิจการผลิตเอทานอลเพื่อเป็นเชื้อเพลิง ได้นำป้ายมาติดแสดงความไม่พอใจนายจ้างที่ประตูทางเข้าหลังนายจ้างไม่จ่ายเงินเดือนตามที่ตกลงไว้ โดยนายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างที่ได้รับผลกระทบดังกล่าว จึงได้สั่งการให้กรมสวัสดิการและคุ้มครองแรงงานเร่งดำเนินการและหาข้อยุติ ซึ่งจากการตรวจสอบพบว่า บริษัท ฟ้าขวัญทิพย์ จำกัด ประสบปัญหาในการประกอบกิจการ เริ่มมีการจ่ายค่าจ้างไม่ตรงตามกำหนดเวลา โดยทางบริษัทฯ ได้แจ้งขอหยุดกิจการชั่วคราว มาตรา 75 ตามพระราชบัญญัติคุ้มครองแรงงาน พ.ศ.2541 ในเดือนสิงหาคม 2563 และมีการทำงานบางส่วนมาเป็นระยะ ซึ่งปัจจุบันบริษัทฯ แจ้งขอหยุดกิจการชั่วคราว จนถึงวันที่ 31 กรกฎาคม 2564 ในระหว่างหยุดกิจการชั่วคราวได้จ่ายเงินให้ลูกจ้างในอัตราร้อยละ 75 แต่บริษัทฯ มีการจ่ายค่าจ้างและเงินระหว่างหยุดชั่วคราวให้ลูกจ้างไม่ครบถ้วน โดยในงวดค่าจ้างเดือนพฤษภาคม 2564 บริษัทฯ จ่ายค่าจ้างและเงินในระหว่างหยุดชั่วคราวให้ลูกจ้างร้อยละ 30 ของค่าจ้างและเงินในระหว่างหยุดชั่วคราวที่ลูกจ้างมีสิทธิได้รับ กระทั่งเมื่อวันที่ 24 มิถุนายน 2564 พนักงานตรวจแรงงานได้เข้ารับคำร้องของลูกจ้าง ณ สถานที่ทำงานของลูกจ้างเพื่ออำนวยความสะดวก มีลูกจ้างประสงค์ยื่นคำร้องรวม 52 คน โดยพนักงานตรวจแรงงานได้มีคำสั่งให้นายจ้างมาพบครั้งแรกในวันที่ 7 กรกฎาคม 2564 แต่เนื่องจากสถานการณ์โควิด-19 นายจ้างขอเลื่อนนัดพบ พนักงานตรวจแรงงานจึงได้สั่งการให้นายจ้างเร่งชี้แจงข้อเท็จจริงและส่งหลักฐาน
โฆษก กสร. กล่าวเพิ่มเติมว่า เมื่อวันที่ 14 กรกฎาคม 2564 นายจ้างได้เข้าพบเพื่อแจ้งข้อเท็จจริงพร้อมส่งหลักฐานต่อพนักงานตรวจแรงงาน ล่าสุดจากการตรวจสอบพบว่านายจ้างแจ้งว่าจะจ่ายเงินให้ลูกจ้างในวันที่ 15 กรกฎาคม 2564 แต่นายจ้างกลับไม่จ่ายค่าจ้างและเงินระหว่างหยุดกิจการตามที่นัดหมายไว้ กรมจึงได้สั่งการให้สำนักงานสวัสดิการและคุ้มครองแรงงานจังหวัดปราจีนบุรี ดำเนินการออกคำสั่งให้นายจ้างปฏิบัติให้ถูกต้องตามกฎหมายเพื่อให้ช่วยเหลือลูกจ้างที่ได้รับความเดือดร้อนโดยเร็วที่สุด
วันพุธที่ 25 สิงหาคม 2564
รมว.พม. รับมอบเครื่องอุปโภคบริโภค จากบริษัท เชฟรอนประเทศไทยสำรวจและผลิต จำกัด  เร่งทำถุงยังชีพเพิ่ม ช่วยเหลือกลุ่มเปราะบางเดือดร้อนจากโควิด -19
รมว.พม. รับมอบเครื่องอุปโภคบริโภค จากบริษัท เชฟรอนประเทศไทยสำรวจและผลิต จำกัด เร่งทำถุงยังชีพเพิ่ม ช่วยเหลือกลุ่มเปราะบางเดือดร้อนจากโควิด -19
วันนี้ (25 ส.ค. 64) เวลา 09.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. รับมอบเครื่องอุปโภคและบริโภค มูลค่า 285,600 บาท จากบริษัท เชฟรอนประเทศไทยสำรวจและผลิต จำกัด โดยมีนางสาวศิริพร ไชยสุต รองประธานกรรมการบริหารฝ่ายยุทธศาสตร์ เอเชียแปฃิฟิค เป็นผู้แทนมอบ เพื่อให้ศูนย์รับบริจาคกระทรวง พม. นำไปช่วยเหลือประชาชนกลุ่มเปราะบางที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ณ บริเวณโถงชั้น 1 กระทรวง พม. สะพานขาว ถนนกรุงเกษม กทม.
นายจุติ กล่าวว่า เนื่องจากสถานการณ์การแพร่ระบาดของโรคโควิด-19 ทำให้ส่งผลกระทบในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น ซึ่งทุกประเทศในขณะนี้เกิดวิกฤติเหมือนกันหมด กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูงและจำเป็นต้องให้ความช่วยเหลืออย่างเร่งด่วน จึงได้ร่วมกับภาคีเครือข่ายทุกภาคส่วนจัดทำถุงยังชีพนำเครื่องอุปโภคบริโภคที่จำเป็นไปมอบให้กับประชาชนกลุ่มเปราะบางเพื่อช่วยบรรเทาความเดือดร้อนในเบื้องต้น และวันนี้ กระทรวง พม. ได้รับบริจาคเครื่องอุปโภคและบริโภค มีมูลค่าถึง 285,600 บาท จากบริษัท เชฟรอนประเทศไทยสำรวจและผลิต จำกัด เพื่อนำไปแจกจ่ายช่วยเหลือประชาชนกลุ่มเปราะบางที่กำลังประสบปัญหาเดือดร้อน และครั้งนี้ไม่ใช่ครั้งแรกที่บริษัท เชฟรอนประเทศไทยสำรวจและผลิต จำกัด ได้มาเป็นเครือข่าย เป็นผู้สนับสนุนของกระทรวง พม. ซึ่งตนขอขอบคุณเป็นอย่างยิ่ง ซึ่งในขณะนี้เราขาดแคลนสิ่งของจำนวนมากในการนำไปช่วยเหลือประชาชนกลุ่มเปราะบาง โดยสิ่งของที่ท่านนำมามอบให้กระทรวง พม. ในวันนี้ ตนขอยืนยันว่าของทุกชิ้นจะนำไปใช้ในการช่วยเหลือประชาชนกลุ่มเปราะบาง ผู้ขาดแคลน และจะไม่ให้ตกหล่น โดยจะถูกนำไปแจกจ่ายช่วยเหลือให้ถึงยังกลุ่มเป้าหมายของกระทรวง พม. ต่อไป
นายจุติ กล่าวเพิ่มเติมว่า ขณะเดียวกันกระทรวง พม. ได้ไปสำรวจความต้องการถุงยังชีพของประชาชนกลุ่มเปราะบางที่เป็นผู้ป่วยติดเตียงในพื้นที่ กทม. ซึ่งมีความต้องการประมาณ 17,000 ราย แต่ขณะนี้ เรามี 7,000 ถุงยังชีพ แต่เรายังคงขาดแคลน จึงต้องพยายามหามาเติมให้ได้ ทั้งนี้ ขอเชิญชวนทุกภาคส่วนร่วมกันบริจาคเงิน สิ่งของเครื่องใช้ที่จำเป็น อาหาร และยารักษาโรค เป็นต้น เพื่อนำไปช่วยเหลือกลุ่มเปราะบางและประชาชนที่กำลังประสบปัญหาเดือดร้อนและความยากลำบากจากผลกระทบของโรคโควิด-19 ที่ศูนย์รับบริจาคกระทรวง พม. โทร. 0 2659 6476 และศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
วันพุธที่ 10 สิงหาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถระยะยาวโซน C ฟรี ในวันหยุดยาว วันแม่แห่งชาติ 2565 ระหว่างวันที่ 11 - 15 สิงหาคม 2565
...
ท่าอากาศยานสุวรรณภูมิ (ทสภ.) กระทรวงคมนาคม ได้ทำการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จำนวน 718 คัน ในวันหยุดยาวเนื่องในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง "วันแม่แห่งชาติ " ในวันที่ 12 สิงหาคม 2565 ระหว่างวันที่ 11 - 15 สิงหาคม 2565 ตั้งแต่เวลา 00.01 น. ของวันพฤหัสบดีที่ 11 สิงหาคม 2565 ถึงเวลา 24.00 น. ของวันจันทร์ที่ 15 สิงหาคม 2565 รวมทั้งสิ้น 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออำนวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารตรงชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
วันพุธที่ 23 มีนาคม 2565
โฆษกรัฐบาลเผย “นายกฯ” เตรียมเป็นประธานพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต พ.ศ. 2565-2569 วันพรุ่งนี้ (24 มี.ค.)
โฆษกรัฐบาลเผย “นายกฯ” เตรียมเป็นประธานพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต พ.ศ. 2565-2569 วันพรุ่งนี้ (24 มี.ค.) เร่งขับเคลื่อนการพัฒนาคุณภาพชีวิตให้เกิดความต่อเนื่องตั้งแต่เด็กปฐมวัยสู่วัยผู้สูงอายุ
วันที่ 23 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในวันพฤหัสบดี ที่ 24 มีนาคม 2565 นี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง: การพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) พ.ศ. 2565 – 2569 ณ ตึกสันติไมตรี (หลังใน) ทำเนียบรัฐบาล
นายธนกรกล่าวว่า การลงนามบันทึกข้อตกลงการบูรณาการความร่วมมือ 7 กระทรวง: การพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) พ.ศ. 2565 – 2569 เป็นไปตามยุทธศาสตร์ชาติ 20 ปี (พ.ศ. 2561-2580) ด้านการพัฒนาและเสริมสร้างทรัพยากรมนุษย์ ที่มีเป้าหมายสำคัญเพื่อพัฒนาคนในทุกมิติและทุกช่วงวัยภายใต้แผนแม่บทที่ 11 การพัฒนาศักยภาพคนตลอดช่วงชีวิต โดยหน่วยงานที่เกี่ยวข้อง 4 กระทรวง ได้แก่ กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงมหาดไทย และกระทรวงศึกษาธิการ ได้ลงนามร่วมกันเมื่อ 30 มีนาคม 2560 ที่ผ่านมา และเพื่อให้สอดคล้องกับบริบท สถานการณ์ปัจจุบัน กระทรวงสาธารณสุขจึงได้ร่วมกับภาคีเครือข่ายขยายความร่วมมือเป็น 7 กระทรวง ประกอบด้วย กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ และกระทรวงสาธารณสุข ร่วมบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) เพื่อส่งเสริมความร่วมมือและขับเคลื่อนการพัฒนาให้เกิดความต่อเนื่องตั้งแต่เด็กปฐมวัยสู่วัยผู้สูงอายุ ซึ่งจะมีการสนับสนุน ส่งเสริมการดำเนินงานระหว่างกระทรวงร่วมกันแบบบูรณาการเพื่อพัฒนาคุณภาพชีวิตในทุกมิติ พร้อมร่วมกันผลักดันในระดับนโยบายจนถึงระดับปฏิบัติอย่างเป็นรูปธรรม ตลอดจนสร้างกลไกการดำเนินงานให้เอื้อต่อการดูแลกลุ่มเป้าหมายในระดับพื้นที่ที่เชื่อมโยง สอดรับแนวนโยบายรัฐบาลและแผนยุทธศาสตร์ที่เกี่ยวข้อง เพื่อให้เกิดการดำเนินงานแบบบูรณาการที่มีประสิทธิภาพ บรรลุผลตามเป้าหมายที่กำหนดไว้อย่างยั่งยืน
วันอังคารที่ 8 กุมภาพันธ์ 2565
กรมการขนส่งทางบก แสดงความห่วงใยและเข้าใจถึงผลกระทบจากราคาพลังงาน
ขอให้ผู้ประกอบการขนส่งสินค้า ผู้ขับรถบรรทุก และผู้ขับรถแท็กซี่ แสดงออกอย่างเหมาะสมภายใต้ขอบเขตของกฎหมาย หลีกเลี่ยงการกระทำที่จะสร้างความเดือดร้อนให้กับประชาชนที่สัญจรผ่านในเส้นทาง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยถึงกรณีสหพันธ์การขนส่งทางบกแห่งประเทศไทย เรียกร้องกรณีราคาน้ำมันดีเซลปรับเพิ่มขึ้น พร้อมประกาศรวมตัวรถบรรทุกที่หน้ากระทรวงพลังงาน นั้น กรมการขนส่งทางบก (ขบ.) ซึ่งมีหน้าที่ในการกำกับดูแลผู้ประกอบการขนส่งสินค้า มีความห่วงใยและเข้าใจถึงผลกระทบของผู้ประกอบการขนส่งสินค้าที่ได้รับผลกระทบตั้งแต่สถานการณ์การแพร่ระบาดของโรคติดเชื้อไวรัส COVID-19 รวมถึงราคาน้ำมันซึ่งเป็นต้นทุนสำคัญของผู้ประกอบการขนส่งสินค้า อย่างไรก็ตาม ที่ผ่านมารัฐบาลและกระทรวงพลังงานได้มีการพิจารณาแนวทางในการลดผลกระทบ เช่น การใช้เงินกองทุนน้ำมันเชื้อเพลิงเข้ามาช่วยเหลือประชาชนและผู้ประกอบการขนส่งด้วยการตรึงราคาน้ำมันดีเซลเพื่อลดผลกระทบ ทั้งนี้ ขบ. ขอแสดงความห่วงใย ขอให้ผู้ประกอบการขนส่ง ผู้ขับรถบรรทุก แสดงออกอย่างเหมาะสมภายใต้ขอบเขตของกฎหมาย และหลีกเลี่ยงการกระทำที่จะสร้างความเดือดร้อนให้กับประชาชนที่สัญจรผ่านในเส้นทาง
อธิบดีกรมการขนส่งทางบก กล่าวเพิ่มเติมว่า ในส่วนของสมาคมการค้าเครือข่ายแท็กซี่ไทย ที่ได้นำรถแท็กซี่จำนวนหนึ่งเข้าร่วมกับกลุ่มรถบรรทุก เพื่อขอให้กระทรวงพลังงานพิจารณาปรับลดราคาก๊าซ NGV ขอให้แสดงออกภายใต้ขอบเขตของกฎหมายเช่นเดียวกัน โดยที่ผ่านมา ขบ. ได้มีมาตรการช่วยเหลือผู้ขับรถแท็กซี่ โดยเน้นไปที่การลดต้นทุน เพิ่มรายได้ เช่น การอนุญาตให้ใช้เทคโนโลยีทางเลือกอื่นติดตามรถแทน GPS และได้พัฒนา Application เรียกใช้บริการรถแท็กซี่ อนุญาตให้มีการติดตั้งสื่อโฆษณาบนแท็กซี่ และได้ขยายอายุแท็กซี่จาก 9 ปี เป็น 12 ปี รวมไปถึงการช่วยเหลือกลุ่มอาชีพผู้ขับรถแท็กซี่ และรถจักรยานยนต์สาธารณะ ที่มีอายุเกิน 65 ปี ซึ่งได้รับผลกระทบจากโรคติดเชื้อไวรัส COVID-19 ทั้งนี้ ขบ. ได้ส่งผู้ตรวจการสังเกตการณ์สถานการณ์ในพื้นที่อย่างใกล้ชิด เพื่อเฝ้าระวังไม่ให้มีการกระทำฝ่าฝืนกฎหมายแล้ว และจะเร่งทำความเข้าใจกับผู้ประกอบการขนส่งและผู้ให้บริการรถโดยสารสาธารณะต่อไป
วันพฤหัสบดีที่ 10 กุมภาพันธ์ 2565
ถ้อยแถลง พลเอก ประยุทธ์ จันทร์โอชา นายกรัฐมนตรี เรื่องการเป็นเจ้าภาพเอเปค ค.ศ. 2023 - 2024
กรุงเทพมหานคร วันที่ 10 กุมภาพันธ์ 2565
ปีนี้ ไทยเป็นเจ้าภาพจัดการประชุมกรอบความร่วมมือทางเศรษฐกิจในภูมิภาคเอเชีย - แปซิฟิก หรือเอเปค ซึ่งเป็นช่วงที่ภูมิภาคของเราตั้งเป้าหมายจะฟื้นตัวจากสถานการณ์การแพร่ระบาดของโควิด-19 อย่างยั่งยืน และครอบคลุม โดยในสัปดาห์หน้า ผู้แทนของเขตเศรษฐกิจเอเปคจะเริ่มต้นการหารือรอบแรกของปี เพื่อวางแผนงานสําหรับปีนี้ และผลักดันการดำเนินการตามแผนปฏิบัติการอาโอทีอาโรอา ซึ่งได้รับความเห็นชอบเมื่อปีที่แล้วเพื่อการบรรลุเป้าหมายตามวิสัยทัศน์ปุตราจายา ค.ศ. 2040 โดยวิสัยทัศน์นี้จะกําหนดแนวทางการดำเนินงานของเอเปคในอีก 20 ปีข้างหน้า
หัวข้อหลักของการเป็นเจ้าภาพเอเปค ปี 2565 คือ เปิดกว้างสร้างสัมพันธ์ เชื่อมโยงกัน สู่สมดุล โดยประเด็นสำคัญคือการทำให้เอเปคเปิดกว้างสู่ทุกโอกาส เชื่อมโยงในทุกมิติ และสร้างสมดุลในทุกด้าน ภายใต้วิสัยทัศน์ที่มุ่งเน้นการแก้ปัญหาความไม่สมดุลที่เห็นเด่นชัดขึ้นจากวิกฤติโรคระบาด และการสร้างการเจริญเติบโตทางเศรษฐกิจในภูมิภาคด้วยการนำแนวคิดเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว ซึ่งเป็นโมเดลที่บูรณาการแนวทางการพัฒนาเศรษฐกิจ 3 ข้อเข้าด้วยกันมาใช้ประโยชน์
ภารกิจของเอเปคเป็นงานระยะยาวที่ต้องการความร่วมมือและความพยายามอย่างต่อเนื่อง ความมุ่งมั่นของสมาชิกเอเปคที่มีต่อการพัฒนาภูมิภาคเอเชีย - แปซิฟิกจะถูกสานต่อโดยเจ้าภาพเอเปคในปีต่อ ๆ ไป โดยผมมีความยินดีที่จะประกาศว่า สหรัฐอเมริกาจะเป็นเจ้าภาพเอเปคในปี ค.ศ. 2023 และเปรูจะเป็น เจ้าภาพเอเปคในปี ค.ศ. 2024
ด้วยความร่วมมือกัน พวกเราจะเติมเต็มเป้าหมายร่วมในการสร้างประชาคมเอเชีย - แปซิฟิกที่เปิดกว้าง มีพลวัต พร้อมรับความเปลี่ยนแปลง และมีสันติภาพ เพื่อประชาชนของเราทุกคนและคนรุ่นหลัง
ผมรอที่จะต้อนรับผู้นำเอเปคทุกท่านสู่ประเทศไทยในเดือนพฤศจิกายนนี้ ซึ่งทุกท่านจะได้เป็นส่วนหนึ่งของการกำหนดเป้าหมายที่สำคัญสำหรับภูมิภาคของพวกเราร่วมกัน
* * * * *
วันพุธที่ 2 กุมภาพันธ์ 2565
มาแล้ว! โครงการลงทะเบียนเพื่อสวัสดิการแห่งรัฐ ปี 2565 เป้าหมาย 20 ล้านคน สร้างโอกาสเข้าถึงบริการรัฐครบวงจร
.....
ที่ประชุม ครม. (1 ก.พ. 65) เห็นชอบโครงการลงทะเบียนเพื่อสวัสดิการแห่งรัฐ ปี 2565 และร่างประกาศหลักเกณฑ์และวิธีการประเมินผลการดำเนินงาน และความคุ้มค่าในการจัดประชารัฐสวัสดิการ เพื่อบรรเทาภาระค่าใช้จ่ายผู้มีรายได้น้อยและกลุ่มตกหล่นให้สามารถเข้าถึงโครงการฯ ได้ ตั้งเป้า 20 ล้านคน (รวมผู้ถือบัตรสวัสดิการฯ เดิมและรายใหม่) คาดเริ่มใช้สิทธิได้ 1 ต.ค. 65 เป็นต้นไป
.
คุณสมบัติของผู้ลงทะเบียน :
1.ผู้ที่มีสัญชาติไทย อายุ 18 ปีบริบูรณ์ขึ้นไป ต้องไม่เป็นภิกษุ ผู้ต้องขัง บุคคลที่อยู่ในสถานสงเคราะห์ ข้าราชการ พนักงานราชการ ผู้ปฏิบัติงานในหน่วยงานของรัฐที่ได้รับค่าตอบแทนจากหน่วยงานของรัฐ
2.รายได้ผู้ลงทะเบียนไม่เกิน 100,000 บาท/คน/ปี และรายได้เฉลี่ยครอบครัวไม่เกิน 100,000 บาท/คน/ปี โดยผู้ลงทะเบียนต้องไม่มีวงเงินกู้ หรือมีวงเงินกู้แต่ไม่เกินหลักเกณฑ์ เช่น วงเงินกู้สำหรับที่อยู่อาศัยรวมไม่เกิน 1.5 ล้านบาท วงเงินกู้สำหรับยานพาหนะรวมไม่เกิน 1 ล้านบาท เป็นต้น
3.ไม่มีกรรมสิทธิ์ในอสังหาริมทรัพย์ หรือมีกรรมสิทธิ์ในอสังหาริมทรัพย์ตามหลักเกณฑ์และเงื่อนไขที่กำหนด
.
และเพื่อเป็นการแก้ปัญหาผู้มีรายได้น้อยที่ไม่ได้บัตรสวัสดิการฯ และปัญหาผู้มีบัตรฯ ที่ไม่ควรได้รับสิทธิ จะมีการเปิดรับลงทะเบียนและตรวจสอบคุณสมบัติ - ข้อมูลของผู้ลงทะเบียน อย่างน้อยปีละ 1 ครั้ง โดยผู้ได้รับสิทธิจากโครงการนี้จะใช้บัตรประจำตัวประชาชนในการใช้จ่าย ให้ประชาชนเข้าถึงบริการรัฐครบวงจร มีคุณภาพชีวิตที่ดีขึ้น และเกิดประโยชน์สูงสุด
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 23 พฤษภาคม 2565
รมต.อนุชา ลงพื้นที่ชัยนาท Kick off ปรับปรุงระบบไฟฟ้าลงดินถนนสายหลัก ตามโครงการ 1 จังหวัด 1 ถนน เฉลิมพระเกียรติฯ  สร้างเมืองชัยนาทน่าอยู่
รมต.อนุชา ลงพื้นที่ชัยนาท Kick off ปรับปรุงระบบไฟฟ้าลงดินถนนสายหลัก ตามโครงการ 1 จังหวัด 1 ถนน เฉลิมพระเกียรติฯ  สร้างเมืองชัยนาทน่าอยู่
วันนี้ (23 พฤษภาคม 2565) เวลา 09.00 น. ที่บริเวณหน้าแขวงทางหลวงชัยนาท อ.เมือง จ.ชัยนาท นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดงาน Kick off งานปรับปรุงระบบไฟฟ้าเป็นเคเบิลใต้ดิน ตามโครงการ 1 จังหวัด 1 ถนนเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว โดยมี นายรังสรรค์ ตันเจริญ ผู้ว่าราชการจังหวัดชัยนาท นายจรรยา วัฒนกุล รองผู้ว่าการสายงานการไฟฟ้าภาค 1 การไฟฟ้าส่วนภูมิภาค และหัวหน้าส่วนราชการจังหวัดชัยนาทร่วมให้การต้อนรับและร่วมกิจกรรม
รัฐมนตรีประจำสำนักนายกรัฐมนตรี กล่าวว่า การแก้ปัญหาความไม่เป็นระเบียบเรียบร้อยของสายไฟฟ้าและการสื่อสารบนเสาไฟฟ้า เป็นปัญหาระดับชาติที่มีมายาวนาน โครงการนี้จะช่วยให้ถนนหนทางมีระเบียบ เสริมสร้างทัศนียภาพให้สวยงาม สร้างเมืองให้น่าอยู่ เพราะถนนพหลโยธิน ถือเป็นเส้นทางคมนาคมหลักของ จ.ชัยนาท และบริเวณนี้ยังเป็นที่ตั้งของสถานที่สำคัญของจังหวัดหลายแห่ง ทั้งนี้ การนำสายไฟฟ้าลงใต้ดินจะพัฒนาเสถียรภาพ และประสิทธิภาพของระบบไฟฟ้าให้มีความมั่นคงรองรับความต้องการใช้ไฟฟ้าของภาคธุรกิจและหน่วยงานเอกชนในพื้นที่ ตลอดจนช่วยเพิ่มความปลอดภัยให้กับประชาชนในพื้นที่ตามนโยบายของ พลเอก ประยุทธ์ จันทร์โอชา นายกรัฐมนตรี ที่ได้มีนโยบายสั่งการให้เร่งดำเนินการนำสายไฟฟ้าลงดิน อย่างไรก็ตาม การสร้างบ้านเมืองให้น่าอยู่ สวยงาม ไม่เพียงแค่การปรับปรุงโครงสร้างพื้นฐานเท่านั้น ประชาชนใน จ.ชัยนาทต้องมีความร่วมมือกันรักษาและหวงแหนทรัพยากรในจังหวัด ร่วมช่วยกันสร้างเมืองชัยนาทให้เป็นระเบียบเรียบร้อย น่าอยู่ น่าเที่ยวต่อไป
สำหรับโครงการ 1 จังหวัด 1 ถนนเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว เป็นโครงการที่กระทรวงมหาดไทย มีมติให้ดำเนินงานตามแผนงานขับเคลื่อนโครงการ 1 จังหวัด 1 ถนนเฉลิมพระเกียรติฯ โดยได้รับการสนับสนุนจากการไฟฟ้าส่วนภูมิภาคในการดำเนินโครงการ และวางแผนการจัดระเบียบสายไฟฟ้า นำสายไฟฟ้าลงใต้ดิน และการติดตั้งไฟส่องสว่าง สำหรับจังหวัดชัยนาท ไฟฟ้าส่วนภูมิภาคจังหวัดชัยนาท ได้รับมอบหมายให้ดำเนินการปรับปรุงระบบไฟฟ้าเป็นเคเบิ้ลใต้ดินตาม จำนวน 1 เส้นทาง คือ ถนนพหลโยธิน ตั้งแต่สี่แยกแขวงการทางถึงสถานีขนส่งผู้โดยสารชัยนาท (แห่งใหม่) เป็นระยะทาง 1 กิโลเมตร ซึ่งเป็นเส้นทางเดียวกันกับถนนเฉลิมพระเกียรติของจังหวัดชัยนาท และเป็นเส้นทางหลักในการสัญจรของจังหวัด
--------------------------